**ΖΩΪΚΗ ΠΑΡΑΓΩΓΗ**

 **ΤΡΑΠΕΖΑ ΘΕΜΑΤΩΝ ΚΕΦΑΛΑΙΟ 8**

**17452**

**2.1 Το παρασκευαστήριο των ζωοτροφών είναι ένας από τους βασικούς χώρους**

**μιας κτηνοτροφικής μονάδας.**

**α.** Ποια είναι τα βασικά μέρη και μηχανήματα που διαθέτει ένα παρασκευαστήριο

ζωοτροφών (μονάδες 10);

**Απαντήσεις:**

**2.1**

**α.** Ένα παρασκευαστήριο ζωοτροφών περιέχει τα εξής μέρη και μηχανήματα:

1. Αποθήκες ή σιλό

2. Ζυγό

3. Σφυρόμυλο ή σπαστήρα

4. Αναμεικτήρα

5. Μηχανή παρασκευής συμπήκτων

**20260**

**2.2 Οι σωστές κτιριακές εγκαταστάσεις και ο κατάλληλος μηχανολογικός εξοπλισμός αποτελούν βασικά στοιχεία μιας επιτυχημένης εκτροφής.**

**α.** Να αναφέρετε τρεις (3) παράγοντες που πρέπει να λαμβάνονται υπόψη, ώστε ο

μηχανολογικός εξοπλισμός μιας κτηνοτροφικής εκμετάλλευσης να είναι λειτουργικός στη

χρήση του (μονάδες 6).

**β.** Ποια χαρακτηριστικά πρέπει να έχουν τα δάπεδα, στις θέσεις παραμονής και ανάπαυσης των ζώων, ώστε να διευκολύνεται η διαβίωσή τους (μονάδες 6).

**Απαντήσεις:**

**2.2**

**α.** Στον μηχανολογικό εξοπλισμό μιας κτηνοτροφικής εκμετάλλευσης πρέπει να λαμβάνονται υπόψη:

1. το σύστημα εκτροφής,

2. ο τρόπος διατροφής,

3. το σύστημα σταβλισμού,

**β.** Τα δάπεδα στις θέσεις παραμονής και ανάπαυσης των ζώων πρέπει :

1. να έχουν ανάλογες κλίσεις ώστε να απομακρύνονται τα υπολείμματα των ζωοτροφών

καθώς και η κοπριά και τα ούρα των ζώων,

2. να μην είναι ολισθηρά, ώστε να μην αποτελούν αιτίες τραυματισμού των ζώων.

**21498**

**2.2 Στη χώρα μας ένας από τους σημαντικότερους κλάδους της ζωικής παραγωγής είναι η κτηνοτροφία.**

**α.** Από ποιο σύστημα εκτροφής αγροτικών ζώων αποτελείται ο κύριος κορμός των παραγωγικών συστημάτων της αιγοπροβατοτροφίας της χώρας μας (μονάδες 5);

**β.** Ποια είναι τα βασικά χαρακτηριστικά του συστήματος εκτροφής αγροτικών ζώων, που αποτελεί τον κύριο κορμό των παραγωγικών συστημάτων της αιγοπροβατοτροφίας της χώρας μας (μονάδες 8);

**Απαντήσεις:**

**2.2**

**α.** Το ποιμενικό ή ημιεντατικό σύστημα.

**β.** Βασικά χαρακτηριστικά του συστήματος εκτροφής αγροτικών ζώων, που αποτελεί τον

κύριο κορμό των παραγωγικών συστημάτων της αιγοπροβατοτροφίας, της χώρας μας είναι:

 το μέσο μέγεθος των εκμεταλλεύσεων

 η μόνιμη εγκατάσταση σε μία περιοχή, όπου αξιοποιούνται οι φυσικοί λειμώνες, ενώ παράλληλα χορηγείται συμπληρωματική διατροφή, κυρίως από συμπυκνωμένες ζωοτροφές.

**22123**

**2.2 Για την εκτροφή των αγροτικών ζώων υπάρχουν διάφορα συστήματα.**

**α.** Ποια είναι τα κύρια χαρακτηριστικά του νομαδικού συστήματος εκτροφής (μονάδες 7);

**β.** Να αναφέρετε ονομαστικά τα άλλα τρία (3) βασικά συστήματα εκτροφής των αγροτικών ζώων (μονάδες 6).

**Απαντήσεις:**

# 2.2

# **α.** Το νομαδικό σύστημα απαντάται κυρίως στην αιγοπροβατοτροφία και στην κρεοπαραγωγό βοοτροφία (ελεύθερης βοσκής). Κύριο χαρακτηριστικό είναι ο μεγάλος αριθμός ζώων ανά εκμετάλλευση και η μετακίνηση των ζώων, από περιοχή σε περιοχή, σε αναζήτηση βοσκοτόπων. Στηρίζεται κυρίως στην αξιοποίηση της φυσικής βλάστησης, τείνει όμως να εγκαταλειφθεί, για κοινωνικούς λόγους.

 **β.** Τα άλλα τρία (3) βασικά συστήματα εκτροφής των αγροτικών ζώων είναι:

1. Το Οικόσιτο
2. Το Ποιμενικό ή ημιεντατικό σύστημα
3. Το Σταυλισμένο ή εντατικό σύστημα

**22127**

**2.1 Η καλή υγιεινή κατάσταση και διατροφή των ζώων εξαρτάται από διάφορους παράγοντες.**

**α.** Για ποιο λόγο θα πρέπει να γίνεται σωστός και έγκαιρος προγραμματισμός του εφοδιασμού της κτηνοτροφικής μονάδας με ζωοτροφές (μονάδες 4);

**β.** Να αναφέρετε άλλους τρεις (3) παράγοντες από τους οποίους εξαρτάται η καλή υγιεινή κατάσταση και διατροφή των ζώων (μονάδες 6).

 **2.2** **Οι σωστές κτιριακές εγκαταστάσεις και ο κατάλληλος μηχανολογικός εξοπλισμός αποτελούν βασικά στοιχεία μίας επιτυχημένης εκτροφής**. **Επίσης, πρέπει να προβλεφθούν όλοι οι απαραίτητοι βασικοί και βοηθητικοί χώροι και προαύλια.**

**α.** Να αναφέρετε τέσσερις (4) χώρους που θα πρέπει να περιλαμβάνουν οι κτιριακές εγκαταστάσεις (μονάδες 8).

**β.** Να αναφέρετε πως θα πρέπει να είναι οι θέσεις παραμονής και ανάπαυσης των ζώων (μονάδες 7).

**Απαντήσεις:**

**2.1**

**α.** Με το σωστό και έγκαιρο προγραμματισμό του εφοδιασμού της κτηνοτροφικής μονάδας με ζωοτροφές και τη δημιουργία αποθεμάτων, αποφεύγεται η συχνή αλλαγή του σιτηρεσίου, με όλες τις αρνητικές συνέπειες στην υγεία και την παραγωγή, που οδηγούν στην απώλεια εσόδων.

**β.** Η καλή υγιεινή κατάσταση και διατροφή των ζώων εξαρτάται από

1) την καθαριότητα του στάβλου και των γύρω χώρων, 2) τις απολυμάνσεις, 3) την απομόνωση των αρρώστων ζώων στο αναρρωτήριο, 4) την κατάρτιση ισόρροπων σιτηρεσίων.

**2.2**

**α.** Οι κτιριακές εγκαταστάσεις πρέπει να περιλαμβάνουν:

1) χώρους σταβλισμού των ενηλίκων ζώων, 2) χώρους σταβλισμού των νεογέννητων, 3) χώρους αναπτυσσομένων ζώων, 4) αίθουσα τοκετού και αναρρωτήριο αρμεκτήριο, 5) παρασκευαστήριο και αποθήκη ζωοτροφών.

**β.** Οι θέσεις παραμονής και ανάπαυσης των ζώων πρέπει να διευκολύνουν τη διαβίωσή τους και να έχουν τις ανάλογες διαστάσεις. Τα δάπεδα να έχουν ανάλογες κλίσεις και να μην είναι ολισθηρά, ώστε να μην αποτελούν αιτίες τραυματισμού των ζώων.

**22129**

**2.2 Τα υγρά απόβλητα των κτηνοτροφικών μονάδων μπορούν να μολύνουν το έδαφος και τα υπόγεια νερά της περιοχής.**

**α.** Τι προβλέπεται από τη νομοθεσία για τη διαχείριση των αποβλήτων στις χοιροτροφικές και στις πτηνοτροφικές μονάδες (μονάδες 8);

**β.** Πώς γίνεται η διαχείριση των αποβλήτων, στις αιγοπροβατοτροφικές μονάδες (μονάδες 5);

**Απαντήσεις:**

**2.2**

**α.** Συνήθως επιβάλλεται στις χοιροτροφικές μονάδες, η επεξεργασία των υγρών τους αποβλήτων, που αναφέρεται σαν βιολογικός καθαρισμός τους. Τα ίδια ισχύουν και στα απόβλητα πτηνοτροφικών μονάδων, ειδικά ορνίθων, που εκτρέφονται σε κλωβοστοιχίες.

**β.** Μικρότερο πρόβλημα αντιμετωπίζουν οι αιγοπροβατοτροφικές μονάδες. Σε αυτές τις μονάδες, τα απόβλητα είναι στερεά και η διάθεσή τους γίνεται με συγκέντρωσή τους σε κοπροσωρούς, όπου συνήθως αφήνονται να «χωνέψουν» και ακολούθως διατίθενται, για οργανική λίπανση των καλλιεργειών.